Сквер 40-годдзя Перамогі (Магілёў)

Сквер 40-годдзя Перамогі — сквер у цэнтральнай частцы Магілёва. Абмежаваны вуліцамі Ленінскай, Міронава, бульварам Леніна. Аўтары праекта архітэктары М. Кабаева, А. Мельнікаў. Трапецападобны ў плане, плошчай 1,44 га. У цэнтры сквера каскадны фантан, устаноўлены ў 1978 годзе (арх. Я. Бранцаў).
Памятны знак «40-гадоў Перамогі»|thumb|злева

Названы ў 1985 годзе ў гонар 40-годдзя Перамогі савецкага народа над нямецка-фашысцкімі захопнікамі ў Вялікай Айчыннай вайне.

Сквер мае найбольш разнастайны склад насаджэнняў у горадзе. Тут растуць: дрэвы — вярба белая ніцая, клён Гінала, рабіна звычайная, елка калючая, туя заходняя, дуб чырвоны, бяроза пухнатая, ліпа драбналістая, маньчжурскі арэх; кусты — фарзіцыі, магонія падубалістая, шыпшыннікі, язміны, глогі, бэз звычайны.

 Літаратура 


 Спасылкі 

Катэгорыя:Скверы Магілёва
Катэгорыя:З’явіліся ў 1985 годзе
Катэгорыя:Ленінская вуліца (Магілёў)
Катэгорыя:Вуліца Міронава (Магілёў)
Катэгорыя:Бульвар Леніна (Магілёў)
Катэгорыя:1985 год у Беларусі
Катэгорыя:Будынкі і збудаванні Яўгена Бранцава